**Ministru kabineta noteikumu projekta „Grozījumi Ministru kabineta 2010. gada 13. aprīļa noteikumi Nr. 352 „Eļļas augu un šķiedraugu sēklaudzēšanas un sēklu tirdzniecības noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2010. gada 13. aprīļa noteikumos Nr. 352 „Eļļas augu un šķiedraugu sēklaudzēšanas un sēkļu tirdzniecības noteikumi”” (turpmāk – noteikumu projekts) mērķis ir atbilstoši Komisijas 2020. gada 11. februāra Īstenošanas direktīvai 2020/177, ar ko attiecībā uz augu kaitīgajiem organismiem sēklās un citā augu reproduktīvajā materiālā groza Padomes Direktīvas 66/401/EEK, 66/402/EEK, 68/193/EEK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES, (turpmāk – Īstenošanas direktīva 2020/177) papildināt noteikumus ar prasībām, ka sēklām un sēklaudzēšanas laukiem ir jābūt praktiski brīviem no jebkuriem kaitīgiem organismiem, kas samazina sēklu lietderību un pasliktina to kvalitāti, noteikt kaitīgo organismu tolerances līmeņus, kā arī atjaunināt laboratorijā grūti atšķiramo nezāļu un kultūraugu sugu sarakstus. Tāpat noteikumu projektā precizētas prasības lauku apskatei un sēklu kvalitātes novērtēšanai. Ņemot vērā Īstenošanas direktīvā 2020/177 noteikto, noteikumu projektam jāstājas spēkā 2020. gada 31. maijā. |
| **I. Tiesību akta projekta izstrādes nepieciešamība** |
| 1. | Pamatojums | Sēklu un šķirņu aprites likuma 2. panta 1. punkta "a" apakšpunkts un 17. panta piektā daļa.Īstenošanas direktīva 2020/177. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2010. gada 13. aprīļa noteikumi Nr. 352 „Eļļas augu un šķiedraugu sēklaudzēšanas un sēklu tirdzniecības noteikumi” (turpmāk – noteikumi Nr. 352). Noteikumiem Nr. 352 ir jāatbilst prasībām attiecībā uz Eiropas Savienības karantīnas organismiem, aizsargājamās zonas karantīnas organismiem un kaitīgajiem organismiem, kā arī sēklām un sēklaudzēšanas laukiem ir jābūt praktiski brīviem no jebkura kaitīgā organisma, kas samazina sēklu lietderību un pasliktina to kvalitāti. Lai pārņemtu Īstenošanas direktīvas 2020/177 prasības un iekļautu jaunās veselības prasības un pasākumus saistībā ar Eiropas Savienībā reglamentētajiem nekarantīnas organismiem (turpmāk – RNKO), nepieciešams izstrādāt noteikumu projektu. Tā kā 2019.gada 14.decembrī ir stājušās spēkā augu veselības regulas – Eiropas Parlamenta un Padomes 2016. gada 26. oktobra Regula (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (turpmāk – Augu veselības regula), Komisijas 2019. gada 28. novembra Īstenošanas regula (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019, (turpmāk – Regula 2019/2072) un Komisijas 2017. gada 13. decembra Īstenošanas regula (ES) 2017/2313, ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā, noteikumu Nr. 352 39., 85. un 118. punktā precizēta norma par augu pasēm.Noteikumu projektā tiek precizētas noteikumu Nr. 352 tiesību normas, ņemot vērā 2019. gada 7. novembra grozījumus Sēklu un šķirņu aprites likumā (turpmāk – Likums). Grozījumi Likumā paredz, ka dienests Sēklaudzētāju un sēklu tirgotāju reģistrā reģistrē sēklaudzētājus un sēklu tirgotājus, kā arī sagatavotājus vai saiņotājus, bet nereģistrē sēklu ievedējus, tāpēc ir svītrojama norma par ievedēju reģistrāciju un attiecīgās informācijas iesniegšanu (noteikumu Nr. 352 6.2. apakšpunkts). Tāpat, reģistrējoties reģistrā, sēklu tirgotājam nav jāiesniedz informācija par tirdzniecībai paredzēto sēklu izcelsmi, norādot sadarbības partnerus, jo šī informācija pa gadiem ir mainīga, un to tirgotāji dienestā iesniedz ik gadu saskaņā ar noteikumu Nr.352 132.punktu.Noteikumu Nr. 352 5. punkts tiek svītrots, jo Likuma 4.pantā ir noteikta reģistrācija Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs) un svītrošana no tā. Noteikumu Nr. 352 6. punkts precizējams, lai norādītu personas, kas saskaņā ar Likuma 4. pantu reģistrējamas reģistrā. Noteikumu Nr. 352 9.un 10. punkts precizēts tā, lai nedublētu Likuma 4. pantā iekļautās tiesību normas par reģistrācijas anulēšanu un informācijas ievietošanu dienesta tīmekļvietnē par reģistrētajām personām.Noteikumi papildināti ar normu, ka sēklaudzētājiem, sēklu sagatavotājiem, saiņotājiem un tirgotājiem ir jāreģistrējas arī Valsts augu aizsardzības dienesta Profesionālo operatoru oficiālajā reģistrā atbilstoši Augu veselības regulai, tāpēc noteikumi Nr. 352 tiek papildināti ar 6.1 punktu. Tā kā Augu veselības regula, kas paredz profesionālo operatoru reģistrēšanu profesionālo operatoru oficiālajā reģistrā, ir stājusies spēkā 2019.gada 14.decembrī, personas pašlaik tiek reģistrētas profesionālo operatoru oficiālajā reģistrā. Spēkā esošajos Ministru kabineta 2004.gada 30.marta noteikumos Nr.218 “Augu karantīnas noteikumi” noteikts, ka personām jāreģistrējas fitosanitārajai kontrolei pakļauto augu un augu produktu apritē iesaistīto personu reģistrā. Šie noteikumi tiks aizstāti ar jauniem, kas pašlaik tiek gatavoti. Tajos ir paredzēts mainīt nosaukumu uz Profesionālo operatoru oficiālo reģistru.Tiek precizēta informācija noteikumu Nr. 352 8. punktā par sēklaudzētāju iekļaušanu reģistrā un svītrošanu no tā. Šis punkts precizēts tā, lai nedublētu Likuma 4. pantā iekļautās tiesību normas par reģistrācijas anulēšanu un informācijas ievietošanu dienesta tīmekļvietnē par reģistrētajām personām.Līdz šim sēklaudzētājam, audzējot soju, bija jāierobežo to kaitīgo organismu klātbūtne, kas mazina sēklu lietderību. Jaunie Īstenošanas direktīvas (ES) 2020/177 un Regulas 2019/2072 nosacījumi paredz, ka kultūraugs ir praktiski brīvs no jebkuriem kaitīgajiem organismiem, kas samazina pavairošanas materiāla lietderību un pazemina tā kvalitāti. Noteikumiem Nr.352 ir jāatbilst prasībām attiecībā uz Savienības karantīnas organismiem, aizsargājamās zonas karantīnas organismiem un kaitīgajiem organismiem, turklāt sēklām un sēklaudzēšanas laukiem ir jābūt praktiski brīviem no jebkura kaitīgā organisma, kas samazina sēklu lietderību un pasliktina to kvalitāti. Termins “praktiski brīvs no kaitīgajiem organismiem” nozīmē to, ka kaitīgo organismu, izņemot Savienības karantīnas organismu vai aizsargājamās zonas karantīnas organismu, klātbūtnes līmenis stādīšanai paredzētajos augos ir tik zems, ka šie augi ir pietiekami kvalitatīvi un izmantojami. Tādējādi sēklaudzēšanai noteiktās prasības tiek papildinātas noteikumu Nr. 352 ar 26.1  punktu.Ievērojot pēdējo gadu klimata pārmaiņas (straujo veģetācijas attīstību pavasarī), noteikumu projektā iesnieguma iesniegšanas datums lauku apskatei no 1. jūnija tiek mainīts uz 25. maiju, nodrošinot, ka informācija saskan ar Lauku atbalsta dienestā iesniegto informāciju, ja sēklaudzētājs pretendē uz valsts vai Eiropas Savienības tiešo atbalstu. Tas tiek noteikts noteikumu Nr.352 35.punktā. Savukārt noteikumu Nr. 352 10. pielikuma 5.1. apakšpunktā būs jānorāda lauka numurs atbilstoši Lauku atbalsta dienesta elektroniskās pieteikšanās sistēmai (LAD  EPS). Iesniegumu par 2020. gadā nepieciešamajām lauka apskatēm dienestā šogad varēs iesniegt līdz 1. jūnijam (tas noteikts noteikumu Nr. 352 153. punktā). Noteikumu Nr. 352 39.1.1. apakšpunktā ietvertā norma par izsētās sēklas kvalitāti nosaka atvieglotas prasības sēklaudzēšanas saimniecībai pašu audzētai sēklai, ko izmanto sējai tajā pašā saimniecībā, jo tad kā sēklas kvalitāti apliecinošs dokuments nepieciešams tikai sēklu testēšanas pārskats, kas apliecina sēklas atbilstību attiecīgās kategorijas prasībām. Ja sēkla sējai tiek iegādāta ārpus savas saimniecības no cita sēklaudzētāja, tad nepieciešami atbilstoši sēklas kvalitāti apliecinoši dokumenti (piem., sēklu iesaiņojama oficiālā etiķete), kā noteikts 39.1.2. apakšpunktā.Ar noteikumu projektu noteikumi Nr.352 tiek papildināti ar 43.1 un 43.2 punktu, paredzot, ka pirms lauku apskates sēklaudzētājam ir jāinformē dienesta inspektors par laiku, kad sēklaudzēšanas sējumi ir apstrādāti ar augu aizsardzības un mēslošanas līdzekļiem, norādot arī konkrētos līdzekļus. Dienesta inspektors jau patlaban vienojas ar sēklaudzētāju par lauku apskates laiku. Lai varētu plānot lauka apskati, dienesta inspektoram ir jāzina, kad sēklaudzēšanas lauks tiek miglots, lai lauku apskate nenotiktu tikko miglotā laukā vai miglošanas laikā, jo tas var radīt kaitējumu inspektora veselībai (ieelpojot vai saskaroties ar ķīmiskajām vielām). Katram augu aizsardzības līdzeklim ir noteikts nogaidīšanas laiks, kad nav ieteicams apmeklēt migloto lauku. Ja inspektors ir vienojies ar sēklaudzētāju par noteiktu sēklaudzēšanas lauka apskates laiku, bet brīdī, kad vajadzētu notikt lauku apskatei, bez iepriekšēja brīdinājuma sēklaudzēšanas lauks tiek apstrādāts ar augu aizsardzības un mēslošanas līdzekļiem, inspektoram ir jābūt tiesībām nedoties lauku apskatē un nekaitēt savai veselībai, ja sēklaudzētājs ir bijis negodprātīgs un sniedzis nepatiesu informāciju par lauku apstrādi. Sēklaudzētājiem ir svarīgi, lai tiktu veikta lauku apskate, kurā lauks tiek novērtēts atbilstoši kritērijiem, lai pēc tam, kad ir veiktas no attiecīgā lauka iegūtās ražas sēklu kvalitātes pārbaudes, dienests varētu izsniegt sēklu kvalitāti apliecinošus dokumentus. Bez šiem dokumentiem sēklaudzētājs nedrīkst tirgot sēklu. Sēklu parauga noņemšanas laikā reģistrētajai personai ir jānodrošina atbilstoši darba drošības apstākļi. Pašlaik dienesta inspektori saskaras ar grūtībām noņemt sēklu paraugus droši, nekaitējot veselībai. Sēklu maisi ir sakrauti uz paletēm vairākos stāvos un bieži vien novietoti nestabili, tāpēc inspektoram jāstrādā lielā augstumā uz nestabilām virsmām. Ir bijuši gadījumi, kad sēklu maisi ir jau iekrauti mašīnu piekabēs tik blīvi, ka jārāpjas iekšā kravā un jāpārvietojas lienot, lai varētu noņemt paraugu, bet reģistrētā persona aizbildinās ar to, ka nav iespējams sēklu maisus nocelt, jo nav darbinieku. Tādējādi tiek precizēts noteikumu Nr. 352 80. punkts.Ja reģistrētā persona nenodrošina kādu no šīm prasībām, dienesta inspektors ir tiesīgs atteikt lauka apskati vai sēklu parauga noņemšanu.Sēklaudzētājiem ir būtiski, lai tiktu veikta sēklu lauku apskate un paņemts paraugs sēklu kvalitātes pārbaudei no katras sēklu partijas. Ja inspektors noteikumos noteiktajos gadījumos būs atteicies no lauku apskates, sēklaudzētājs izaudzēto sēklu nevarēs sertificēt un pārdot, un tas sēklaudzētājam radīs būtiskus finansiālus zaudējumus. Tāpat inspektors var atteikt parauga noņemšanu, ja nav iespējas brīvi un droši piekļūt pie konkrētās sēklu partijas saiņojuma vienībām un noņemt sēklu paraugu, tāpēc sēklaudzētājs izaudzēto sēklu nevar sertificēt un tirgot, un tas viņam rada finansiālus zaudējumus. Normas noteikumos precizētas, lai sēklaudzētājs nodrošinātu atbilstošus apstākļus drošam dienesta inspektoru darbam. Praktiskajā dzīvē parasti sēklaudzētāji cenšas nodrošināt atbilstošus apstākļus, lai lauku apskates notiktu un paraugi tiktu noņemti, jo paša sēklaudzētāja interesēs iegūt sertificētu sēklu, par ko papildus no valsts tiek maksāts arī atbalsts par sēklu ražošanu. Līdz šim sēklu kvalitāti apliecināja sēklas sertifikāts (ja sēklas kvalitātes prasības pilnībā atbilda noteikumu prasībām), bet, ja tās neatbilda kvalitātes rādītājiem, dienests izsniedza pārskatu "Sēklas novērtēšanas rezultāti". Lai vienkāršotu sistēmu, turpmāk visi sēklu kvalitātes testēšanas rezultāti tiks norādīti vienā dokumentā – sēklu testēšanas pārskatā, kas tiek noteikts noteikumu Nr. 352 120. punktā.Spēkā esošajos noteikumos ir noteiktas tās kultūraugu un nezāļu sugas, kuru sēklas sēklu sagatavošanas procesā ir grūti nošķiramas. Tirgū ienākot arvien jaunām un modernākām sēklu šķirošanas iekārtām, ir iespējama ātra un kvalitatīva sēklas materiāla ieguve, attīrot sēklas materiālu no citu augu sēklām, tāpēc turpmāk tiks uzskaitītas tās sugas, kuru sēklas ir grūti atšķiramas laboratorijā. Ievērojot minēto, tiek grozīts noteikumu Nr. 352 4. pielikuma 6. punkts.Tiek ieviests jauns sēklu sertificēšanas termiņš – 2 gadi, ja tiks izpildīti attiecīgi nosacījumi, kā arī turpmāk vairs netiks piemērots 1 mēneša termiņa sēklām ar paaugstinātu mitrumu un kaitēkļiem, bet tirdzniecībai paredzētām sēklām būs jāveic sēklu kvalitātes pārbaude pēc diviem vai viena gada vai trīs mēnešiem. Lai noteikumi Nr.352 būtu pārskatāmāki, noteikumu projekts papildināts ar 20.1 pielikumu, kurā vienkāršoti ir ietvertas prasības attiecībā uz sēklu sertifikācijas termiņiem un nosacījumiem. Lai sēklas sertificētu uz diviem gadiem, to dīgtspējai ir jābūt vismaz par pieciem procentiem lielākai nekā noteikumu Nr. 352 13. pielikumā noteiktā minimālā dīgtspēja, jābūt atbilstošam mitrumam un tajās nedrīkst būt kaitēkļi (neapstrādātām sēklām). Ja dīgtspēja atbilst noteikumu Nr. 352 13. pielikumā noteiktajai minimālajai dīgtspējai, ir atbilstošs mitruma saturs un nav kaitēkļu (neapstrādātām sēklām), tad sēklas sertificē uz vienu gadu. Savukārt, ja sēklām būs paaugstināts mitrums un tiks konstatēti kaitēkļi, sēklas tiks sertificētas uz trim mēnešiem. Ar biopreparātiem, augu aizsardzības līdzekļiem un citām ķīmiskām vielām apstrādātām sēklām mitrums un kaitēkļi netiek pārbaudīti.Spēkā esošajos noteikumos ir noteiktas tās kultūraugu un nezāļu sugas, kuru sēklas sēklu sagatavošanas procesā ir grūti nošķiramas. Tirgū ienākot arvien jaunām un modernākām sēklu šķirošanas iekārtām, ir iespējama ātra un kvalitatīva sēklas materiāla ieguve, attīrot sēklas materiālu no citu augu sēklām, tāpēc turpmāk tiks uzskaitītas tās sugas, kuru sēklas ir grūti atšķiramas laboratorijā. Ievērojot minēto, tiek grozīts noteikumu Nr. 352 4. pielikuma 6. punkts.Tiek papildināta lauku apskates protokolā sniedzamā informācija par lauka nosaukumu un svītroti daži punkti, kuriem nav kritēriju novērtēšanai (noteikumu Nr. 352 10. pielikumā). Noteikumu Nr. 352 12. pielikums papildināts ar kritēriju “Parauga masa sēklu Savienības regulēto nekarantīnas organismu noteikšanai” (gramos), kas attiecas uz saulespuķēm (*Helianthus annuus* L.), sējas liniem (*Linum usitatissimum* L.) un soju (*Glycine max*) atbilstoši Direktīvas 2020/177 VIII pielikuma otrajā daļā noteiktajam.Ir mainīts zinātniskais nosaukums RNKO, kas inficē sējas linus, no *Phoma exigua* var. *linicola* uz *Boeremia exigua* var. *linicola.* (tas atspoguļots noteikumu Nr. 352 14. pielikumā).Noteikumu projekts paredz:1. papildināt noteikumus Nr. 352 ar jauniem Eiropas Savienībā reglamentētajiem nekarantīnas organismu nosaukumiem un to pieļaujamo klātbūtnes līmeni sēklās;
2. precizēt nosacījumus sēklaudzētāju reģistrācijai un izslēgšanai no reģistra;
3. mainīt iesnieguma iesniegšanas termiņu sēklaudzēšanas lauka apskatei;
4. precizēt nosacījumus sēklaudzētājam;
5. atteikties no sēklu sertifikāta kā oficiāla kvalitāti apliecinoša dokumenta, sēklu kvalitātes rādītājus norādot sēklu testēšanas pārskatā;
6. precizēt laboratorijā sēklu paraugos grūti atšķiramās nezāles;
7. precizēt informāciju lauku apskates protokolā;
8. precizēt termiņus un nosacījumus sēklu atkārtotai pārbaudei;
9. noteikt, ka apstrādātām sēklām turpmāk nav jānosaka mitruma saturs;
10. papildināt noteikumus ar normu par augu pases nepieciešamību,
11. papildina noteikumus par nepieciešamā parauga masu, lai noteiktu Savienības regulēto nekarantīnas organismus.

Ņemot vērā Īstenošanas direktīvā 2020/177 noteikto, noteikumu projektam jāstājas spēkā 2020. gada 31. maijā.Noteikumu projekts minēto problēmu atrisinās pilnībā. |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attieksies uz eļļas augu un šķiedraugu sēklaudzētājiem, sēklu sagatavotājiem un saiņotājiem, kas reģistrēti Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts precīzāk sakārto nozares specifiskos jautājumus, kas pozitīvi ietekmēs uzņēmējdarbības vidi.Noteikumu projekts neuzliek administratīvo slogu sēklaudzētājiem, sagatavotājiem, saiņotājiem, ievedējiem un tirgotājiem, jo neparedz papildu informācijas sniegšanas vai uzglabāšanas pienākumus.Nav paredzama tieša ietekme uz tautsaimniecību. Administratīvais slogs nepalielināsies. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta 2004.gada 30.marta noteikumi Nr. 218 “Augu karantīnas noteikumi” tiks aizstāti ar jauniem, kas pašlaik tiek sagatavoti. Informācija par noteikumu projektu tika ievietota Ministru kabineta tīmekļvietnes sadaļā „Sabiedrības līdzdalība” un Zemkopības ministrijas tīmekļvietnes sadaļā „Sabiedrības līdzdalība” no 12.03.2020. līdz 26.03.2020. <https://www.zm.gov.lv/valsts-augu-aizsardziba/apspriesanas/ministru-kabineta-noteikumu-projekts-augu-karantinas-noteikumi-?id=901> |
| 2. | Atbildīgā institūcija | Zemkopības ministrijas padotībā esošais Valsts augu aizsardzības dienests. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2020.gada 11.februāra Īstenošanas direktīva (ES) 2020/177, ar ko attiecībā uz augu kaitīgajiem organismiem sēklās un citā augu reproduktīvajā materiālā groza Padomes Direktīvas 66/401/EEK, 66/402/EEK, 68/193/EEK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES (turpmāk – Direktīva 2020/177).Eiropas Parlamenta un Padomes 2016. gada 26. oktobra Regula (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (turpmāk – Regula 2016/2031).Komisijas 2019. gada 28. novembra Īstenošanas regula (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (turpmāk – Regula 2019/2072).Komisijas 2017. gada 13. decembra Īstenošanas regula (ES) 2017/2313, ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā (turpmāk – Regula 2017/2313). Padomes 2002. gada 13. jūnija Direktīva 2002/57/EK par eļļas augu un šķiedraugu sēklu tirdzniecību (turpmāk – Direktīva 2002/57/EK) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Direktīva 2020/177.Regula 2016/2031.Regula 2019/2072.Regula 2017/2313.Direktīva 2002/57/EK. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2020/1771.pantsun I pielikums.Grozījumi Direktīvā 66/401/EEK | Tiks pārņemts ar grozījumiem Ministru kabineta 2009. gada 17. februāra noteikumos Nr. 152 "Lopbarības augu sēklaudzēšanas un sēklu tirdzniecības noteikumi". |  |  |
| Direktīvas 2020/1772.pants unII pielikums.Grozījumi Direktīvā 66/402/EEK | Tiks pārņemts ar grozījumiem Ministru kabineta 2007. gada 13. februāra noteikumos Nr. 120 "Labības sēklaudzēšanas un sēklu tirdzniecības noteikumi". |  |  |
| Direktīvas 2020/1773.pants unIII pielikums.Grozījumi Direktīvā 68/193/EEK | Komisijas 2017. gada 16. marta Īstenošanas lēmums2017/478, ar kuru konkrētas dalībvalstis atbrīvo no pienākuma konkrētām sugām piemērot Padomes Direktīvas 66/401/EEK, 66/402/EEK, 68/193/EEK, 1999/105/EK, 2002/54/EK, 2002/55/EK un 2002/57/EK attiecīgi par lopbarības augu sēklu, graudaugu sēklu, vīnogulāju veģetatīvās pavairošanas materiāla, meža reproduktīvā materiāla, biešu sēklu, dārzeņu sēklu un eļļas augu un šķiedraugu sēklu tirdzniecību un ar kuru atceļ Komisijas Lēmumu 2010/680/ES, atbrīvo Latviju no prasību pārņemšanas vīnogulājiem  |  |  |
| Direktīvas 2020/1774.pants un  IV pielikums.Grozījumi Direktīvā 93/49/EEK | Tiks pārņemts ar grozījumiem Ministru kabineta 2009. gada 20. janvāra noteikumos Nr. 54 "Dekoratīvo augu pavairojamā materiāla atbilstības kritēriji un aprites kārtība". |  |  |
| Direktīvas 2020/1775.pants un V pielikums.Grozījumi Direktīvā 93/61/EEK | Tiks pārņemts ar grozījumiem Ministru kabineta 2010.gada 9.februāra noteikumos Nr.124 "Dārzeņu pavairojamā materiāla atbilstības kritēriji un aprites kārtība". |  |  |
| Direktīvas 2020/1776.pants unVI pielikums. Grozījumi Direktīvā 2002/55/EK | Tiks pārņemts ar grozījumiem Ministru kabineta 2010. gada 29. jūnija noteikumos Nr. 592 "Dārzeņu sēklaudzēšanas un sēklu tirdzniecības noteikumi". |  |  |
| Direktīvas 2020/1777.pants un VII pielikums. Grozījumi Direktīvā 2002/56/EK | Tiks pārņemts ar grozījumiem Ministru kabineta 2016. gada 5. janvāra noteikumos Nr. 12 „Kartupeļu sēklaudzēšanas un sēklas kartupeļu tirdzniecības noteikumi”  |  |  |
| **Direktīvas 2020/177**8.pants.Grozījumi Direktīvā 2002/57/EEK | Noteikumu projekta 1.10.apakšpunktā izteiktais noteikumu Nr. 352 25.1 punkts un noteikumu projekta 1.60.apakšpunktā izteiktais noteikumu Nr. 352 14. pielikums. | Minētā norma ir pārņemta pilnībā. | Pārņemtā norma neparedz stingrākas prasības. |
| **Direktīvas 2020/177**VIII pielikuma pirmās daļas 4.punkta rindkopa | Noteikumu projekta 1.10. apakšpunktā izteiktais noteikumu Nr. 352 25.1 punkts  | Minētā norma ir pārņemta pilnībā. | Pārņemtā norma neparedz stingrākas prasības. |
| **Direktīvas 2020/177**VIII pielikuma pirmās daļas tabula |  | Minētā norma netiek pārņemta, jo Latvija ar Lēmuma Nr. 2010/198 2.panta otro punktu ir atbrīvota no saulespuķu (*Helianthus annus* L.) sēklaudzēšanas. |  |
| **Direktīvas 2020/177**VIII pielikums, Grozījumi Direktīvā 2002/57/EEK,Otrā daļa | Noteikumu projekta1.60. apakšpunktā izteiktais noteikumu Nr. 352 14. pielikums | Minētā norma ir pārņemta pilnībā. | Pārņemtā norma neparedz stingrākas prasības. |
| **Direktīvas 2020/177**VIII pielikuma otrās daļas tabula.Direktīvas 2002/57/EK III pielikuma 4.aile | Noteikumu projekta1.59. apakšpunktā izteiktais noteikumu Nr. 352 12. pielikums | Minētā norma ir pārņemta pilnībā. | Pārņemtā norma neparedz stingrākas prasības. |
| Regulas 2016/20313.pants | Noteikumu projekta 1.1. un 1.10. apakšpunktāizteiktais noteikumu Nr.352 3. un 25.1 punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2016/20314.pants | Noteikumu projekta 1.1. un 1.10 apakšpunktāizteiktais noteikumu Nr.352 3. un 25.1 punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2016/20315.pants | Noteikumu projekta 1.1. un 1.10. apakšpunktāizteiktais noteikumu Nr.352 3. un 25.1 punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2016/203114.pants | Noteikumu projekta 1.1. un 1.10. apakšpunktāizteiktais noteikumu Nr.352 3. un 25.1 punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2016/203130. panta 1. punkts | Noteikumu projekta 1.10. apakšpunktā izteiktais noteikumu Nr.352 25.1 punkts.Noteikumu projekta1.60. apakšpunktā izteiktais noteikumu Nr. 352 14. pielikuma 2.punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2016/203136.pants | Noteikumu projekta 1.10. apakšpunktāizteiktais noteikumu Nr.352 25.1punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2016/203137.pants | Noteikumu projekta 1.1. un 1.10 apakšpunktāizteiktais noteikumu Nr.352 3. un 25.1 punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2016/203179.pants | Noteikumu projekta 1.1. apakšpunktāizteiktais noteikumu Nr.352 3. punkts. | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2016/203181.pants | Noteikumu projekta 1.1. apakšpunktāizteiktais noteikumu Nr.352 3. punkts. | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2016/203182.pants | Noteikumu projekta 1.1. apakšpunktāizteiktais noteikumu Nr.352 3. punkts. | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2016/203183.pants | Noteikumu projekta 1.15. apakšpunktā izteiktais noteikumu Nr.352 39. punkts.Noteikumu projektā  1.37. apakšpunktāizteiktais noteikumu Nr.352 107.1 punkts.Noteikumu projekta  1.41. apakšpunktāizteiktais noteikumu Nr.352 118. punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2016/203185.pants | Noteikumu projekta 1.1. apakšpunktāizteiktais noteikumu Nr.352 3. punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2016/203188.pants | Noteikumu projekta 1.1. apakšpunktāizteiktais noteikumu Nr.352 3. punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2019/20722. panta “a” apakšpunkts | Noteikumu projekta 1.10. apakšpunktāizteiktais noteikumu Nr.352 251. punkts. | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2019/20723. pants | Noteikumu projekta 1.1. apakšpunktāizteiktais noteikumu Nr.352 3. punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2019/20725. pants | Noteikumu projekta 1.1. apakšpunktāizteiktais noteikumu Nr.352 3. punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2019/20726. pants | Noteikumu projekta 1.1. apakšpunktāizteiktais noteikumu Nr.352 3. punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2019/207213. pants | Noteikumu projekta 1.15. apakšpunktā izteiktais noteikumu Nr.352 39. punkts.Noteikumu projekta 1.41. apakšpunktā izteiktais noteikumu Nr. 352 118.punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2019/2072IV pielikums | Noteikumu projekta1.60. apakšpunktā izteiktais noteikumu Nr. 352 14. pielikums  | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2019/2072V pielikuma G daļa | Noteikumu projekta 1.60. apakšpunktā izteiktais noteikumu Nr. 352 14. pielikuma 7. un 8.  punkts | Minētā norma ir ieviesta pilnībā. | Ieviestā norma neparedz stingrākas prasības. |
| Regulas 2017/2313 1. un 2.pants. | Noteikumu projekta1.33. apakšpunktā izteiktais noteikumu Nr. 352 85. punkts  | Minētā norma ir ieviesta pilnībā. | Ieviestā norma neparedz stingrākas prasības. |
| Direktīvas 2020/1779.pants unVIII pielikums.Grozījumi Īstenošanas direktīvā 2014/21/ES | Tiks pārņemts ar grozījumiem Ministru kabineta 2016. gada 5. janvāra noteikumos Nr. 12 „Kartupeļu sēklaudzēšanas un sēklas kartupeļu tirdzniecības noteikumi”.  |  |  |
| Direktīvas 2020/17710.pants un X pielikums.Grozījumi Īstenošanas direktīvā 2014/98/ES | Tiks pārņemts argrozījumiem Ministru kabineta 2017. gada 7.februāra noteikumos Nr. 76 "Augļu koku un ogulāju pavairošanas materiāla atbilstības kritēriju un aprites noteikumi". |  |  |
| Direktīvas 2020/17711.panta 1.punkts |  | Nav jāpārņem, jo ir noteikta direktīvas spēkā stāšanās kārtība. |  |
| Direktīvas 2020/17711.panta 2.punkts |  | Netiek pārņemts, jo tas adresēts Eiropas Savienības institūcijām. |  |
| Direktīvas 2020/17712.pants |  | Nav jāpārņem, jo ir noteikta direktīvas spēkā stāšanās un piemērošanas kārtība. |  |
| Direktīva 2020/17713.pants |  | Nav jāpārņem, jo norādīti adresāti. |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Direktīvas 2020/177 VIII pielikuma 1.punkta tabulā noteiktā norma par saulespuķu (*Helianthus annus* L.) sēklaudzēšanu netiek pārņemta, jo tiek ņemts vērā Komisijas 2010. gada 6. aprīļa Lēmums Nr. 2010/198, ar ko Latviju atbrīvo no konkrētiem pienākumiem piemērot Padomes Direktīvu 66/402/EEK un 2002/57/EK attiecībā uz *Avena strigosa* Schreb., *Brassica nigra* (L.) Koch un *Helianthus annuus* L.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur valsts normatīvajos aktos noteiktās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010. gada 23. februāra instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektiem”. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai. Informācija par noteikumu projektu tika ievietota Ministru kabineta tīmekļvietnes sadaļā „Sabiedrības līdzdalība” un Zemkopības ministrijas tīmekļvietnes sadaļā „Sabiedrības līdzdalība” no 12.03.2020. līdz 26.03.2020.<https://www.zm.gov.lv/zemkopibas-ministrija/apspriesanas/ministru-kabineta-noteikumu-projekts-grozijumi-ministru-kabineta-2010-?id=900>un <https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Par Ministru kabineta tīmekļvietnē www.mk.gov.lv un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi.No Lauksaimnieku organizāciju sadarbības padomes un Zemnieku saeimas iebildumi vai priekšlikumi par noteikumu projektu netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī ietekme uz institūcijas cilvēkresursiem. |
| 3. | Cita informācija | Nav. |

 Zemkopības ministrs K. Gerhards

Magone 67027258

Ilze.Magone@zm.gov.lv